দিল্লির মুখ্যমন্ত্রী পদে শপথ নিলেন রেখা গুপ্তা

নয়াদিল্লি: দিল্লির (Delhi) মুখ্যমন্ত্রী (CM) পদে শপথ (Oth)  নিলেন রেখা গুপ্তা (Rekha Gupta)। রামলীলা ময়দানে (Ramlila Moidan) বৃহস্পতিবার এই শপথগ্রহণ পর্ব অনুষ্ঠিত হয়।

অনুষ্ঠানে উপস্থিত ছিলেন প্রধানমন্ত্রী নরেন্দ্র মোদি (Nenredra Modi), স্বরাষ্ট্রমন্ত্রী অমিত শাহ (Amit Shah), প্রতিরক্ষা মন্ত্রী রাজনাথ সিং (Rajnath Singh)। উপরাজ্যপাল ভিকে সাক্সেনা শপথবাক্য পাঠ করালেন মুখ্যমন্ত্রী রেখা গুপ্তাকে।  চতুর্থ মহিলা মুখ্যমন্ত্রী হিসেবে শপথ নিলেন রেখা। স্পিকার হিসাবে শপথ নিলেন বিজেন্দ্র গুপ্তও।

মন্ত্রী হিসাবে শপথ নিলেন, প্রবেশ বর্মা। দিল্লির বিজেপির প্রাক্তন সভাপতি সতীশ উপাধ্যায়, প্রাক্তন আপ মন্ত্রী কপিল মিশ্র, অমিত শাহ ঘনিষ্ঠ পঙ্কজকুমার সিং এবং রবীন্দ্র ইন্দ্রজ সিং এবং বিজেপির মনজিন্দর সিং সিরসা।

দীর্ঘ ২৭ বছর পর দিল্লির বিধানসভা নির্বাচনে জয় হাসিল করেছে বিজেপি। আপ শাসনের অবসান ঘটিয়ে রাজধানীতে পদ্মফুল ফুটেছে। ৭০ আসনের মধ্যে ৪৮ আসনে জয়ী হয়েছে বিজেপি। দিল্লির দীর্ঘদিনের বিজেপি নেত্রী রেখা গুপ্তা হবেন দিল্লির বিজেপি সরকারের মুখ্যমন্ত্রী।

#WATCH | BJP’s first-time MLA Rekha Gupta takes oath as the Chief Minister of Delhi. Lt Governor VK Saxena administers her oath of office.

With this, Delhi gets its fourth woman CM, after BJP’s Sushma Swaraj, Congress’ Sheila Dikshit, and AAP’s Atishi. pic.twitter.com/bU69pyvD7Y

— ANI (@ANI) February 20, 2025

আরও পড়ুন: দিল্লির মসনদে বিজেপির রেখা, প্রথমবারের মহিলা বিধায়কেই ভরসা

দিল্লির মুখ্যমন্ত্রী রেখা গুপ্তা আশ্বস্ত করেছেন যে তার সরকার মহিলাদের জন্য ২৫০০ মাসিক সহায়তা প্রদানের প্রতিশ্রুতি পূরণ করবে।

শপথগ্রহণস্থল রামলীলা ময়দানে পৌঁছানোর আগেই কাশ্মীরি গেটের কাছে মরঘটওয়ালে হনুমান মন্দিরে পুজো দেন রেখা। বাড়ি থেকে বেরিয়ে দাঁড়িয়ে থাকা অগণিত সমর্থকদের শুভেচ্ছা গ্রহণ করেন। একমুখ হাসিতে তিনি তাঁদের দেওয়া গোলাপ গ্রহণ করেন।

শপথগ্রহণ অনুষ্ঠানে ৩০ হাজার অতিথিকে আমন্ত্রণ জানানো হয়েছে। নেমন্তন্ন তালিকায় সমাজের সব স্তরের, সব শ্রেণির মানুষ রয়েছেন। এর বাইরে আরও হাজার কুড়ি সাধারণ কর্মী সমর্থক শপথ অনুষ্ঠানে যোগ দেবেন।